 

Zagrebačka županija s partnerima u sklopu projekta "Prsten potpore" u okviru Poziva za dodjelu bespovratnih sredstava UP.03.2.1.03 "Osiguravanje pomoćnika u nastavi i stručnih komunikacijskih posrednika učenicima s teškoćama u razvoju u osnovnoškolskim i srednjoškolskim odgojno-obrazovnim ustanovama, faza III" koji se financira sredstvima Europskog socijalnog fonda u okviru Operativnog programa "Učinkoviti ljudski potencijali" 2014-2020 objavljuje

**JAVNI POZIV**

**za zapošljavanje osoba za obavljanje poslova pomoćnika u nastavi u osnovnim i srednjim školama Zagrebačke županije – partnerima u projektu "Prsten potpore"**

Projektom je predviđen odabir, edukacija i zapošljavanje osoba na poslovima pomoćnika u nastavi učenicima s teškoćama u razvoju u osnovnim i srednjim školama na području Zagrebačke županije radi postizanja boljih obrazovnih postignuća, uspješnije socijalizacije i emocionalnog funkcioniranja učenika.

**POMOĆNICI U NASTAVI**

Broj traženih osoba: 104 pomoćnika u nastavi (m/ž)

Mjesto rada: osnovne i srednje škole Zagrebačke županije – partneri na projektu

Radno vrijeme: nepuno radno vrijeme – minimalno 20, maksimalno 35 sati tjedno / puno radno vrijeme

Vrsta ugovora: ugovor o radu na određeno vrijeme za nastavnu godinu 2017/2018

Prijevoz: u cijelosti

**UVJETI**

* minimalno srednjoškolsko obrazovanje
* protiv osobe nije pokrenut kazneni postupak sukladno članku 106. Zakona o odgoju i obrazovanju u osnovnoj i srednjoj školi

Osim navedenih posebnih uvjeta kandidati moraju ispunjavati i slijedeće opće uvjete:

* punoljetnost
* hrvatsko državljanstvo
* zdravstvena sposobnost za obavljanje poslova radnog mjesta na koje se osoba prima

Na natječaj se mogu ravnopravno javiti kandidati oba spola.

**OPIS POSLOVA**

Pomoćnik u nastavi je osoba koja pruža neposrednu potporu učeniku s teškoćama u razvoju tijekom odgojno-obrazovnog procesa u zadacima koji zahtijevaju komunikacijsku, senzornu i motoričku aktivnost učenika, u kretanju, pri uzimanju hrane i pića, u obavljanju higijenskih potreba, u svakidašnjim nastavnim, izvannastavnim i izvanučioničkim aktivnostima.

Poslovi pomoćnika u nastavi su: pomoć u komunikaciji i socijalnoj uključenosti, pomoć u kretanju, pomoć pri uzimanju hrane i pića, pomoć u obavljanju higijenskih potreba, pomoć u obavljanju školskih aktivnosti i zadataka, suradnja s učiteljima/nastavnicima te vršnjacima učenika u razredu te poslovi specifični za funkcioniranje pojedinih učenika ili skupine učenika.

**DODATNA ZNANJA I VJEŠTINE**

Poštivanje različitosti, afinitet prema djeci s teškoćama u razvoju, otvorenost, odgovornost, fleksibilnost, razvijene komunikacijske vještine, podjednaka sklonost individualnom i timskom radu, točnost u izvršavanju poslova, organiziranost, emocionalna stabilnost i dosljednost.

**POŽELJNO**

Osnovna razina znanja stranog jezika (engleski jezik, njemački jezik); iskustvo u neposrednom radu s djecom s teškoćama u razvoju; iskustvo u volontiranju.

**NATJEČAJNI POSTUPAK**

Škole – partneri na projektu na službenim Internet stranicama objavljuju Natječaj za zapošljavanje osoba za obavljanje poslova pomoćnika u nastavi na određeno vrijeme za nastavnu godinu 2017/2018 i provode selekciju kandidata.

Škole – partneri na projektu:

|  |  |  |  |
| --- | --- | --- | --- |
| **ŠKOLA** | **MJESTO** | **BROJ POMOĆNIKA** | **INTERNET STRANICE ŠKOLE OBJAVA NATJEČAJA ZA ZAPOŠLJAVANJE** |
| Osnovna škola Ante Kovačića | Marija Gorica | 1 | www.akovacica-mgorica.skole.hr |
| Osnovna škola Bedenica | Bedenica | 3 | [www.os-bedenica.skole.hr](http://www.os-bedenica.skole.hr/) |
| Osnovna škola braće Radića  | Kloštar Ivanić | 4 | [www.os-brace-radica-klostarivanic.skole.hr](http://www.os-brace-radica-klostarivanic.skole.hr/) |
| Osnovna škola Dragutina Domjanića | Sveti Ivan Zelina | 11 | [www.os-ddomjanic-zelina.skole.hr](http://www.os-ddomjanic-zelina.skole.hr/) |
| Osnovna škola Dubrava | Dubrava | 3 | [www.os-dubrava.skole.hr](http://www.os-dubrava.skole.hr/) |
| Osnovna škola Đure Deželića  | Ivanić Grad | 2 | [www.os-gjdezelica-ivanicgrad.skole.hr](http://www.os-gjdezelica-ivanicgrad.skole.hr/) |
| Osnovna škola "Ivan Benković" | Dugo Selo | 5 | [www.os-ibenkovic-dugo-selo.skole.hr](http://www.os-ibenkovic-dugo-selo.skole.hr/) |
| Osnovna škola Ivana Perkovca | Šenkovec | 8 | www.os-iperkovca-senkovec.skole.hr |
| Osnovna škola Ivane Brlić Mažuranić | Prigorje Brdovečko | 2 | [www.os-ibmazuranic-prigorjebrdovecko.skole.hr](http://www.os-ibmazuranic-prigorjebrdovecko.skole.hr/) |
| Osnovna škola Jakovlje | Jakovlje | 5 | [www.os-jakovlje.skole.hr](http://www.os-jakovlje.skole.hr/) |
| Osnovna škola Josipa Badalića  | Graberje Ivaničko | 5 | [www.os-jbadalica-graberjeivanicko.skole.hr](http://www.os-jbadalica-graberjeivanicko.skole.hr/) |
| Osnovna škola Josipa Zorića | Dugo Selo | 6 | [www.os-jzorica-dugo-selo.skole.hr](http://www.os-jzorica-dugo-selo.skole.hr/) |
| Osnovna škola "Kardinal Alojzije Stepinac"  | Krašić | 3 | [www.os-alojzije-stepinac-krasic.skole.hr](http://www.os-alojzije-stepinac-krasic.skole.hr/) |
| Osnovna škola "Klinča Sela"  | Klinča Sela | 2 | [www.os-klinca-sela.skole.hr](http://www.os-klinca-sela.skole.hr/)  |
| Osnovna škola Luka | Luka | 2 | [www.os-luka.skole.hr](http://www.os-luka.skole.hr/) |
| Osnovna škola "Ljubo Babić" | Jastrebarsko | 4 | [www.os-ljbabic-jastrebarsko.skole.hr](http://www.os-ljbabic-jastrebarsko.skole.hr/) |
| Osnovna škola Milke Trnine | Križ | 3 | [www.os-mtrnine-kriz.skole.hr](http://www.os-mtrnine-kriz.skole.hr/) |
| Osnovna škola Pavao Belas | Brdovec | 2 | [www.os-pavao-belas.skole.hr](http://www.os-pavao-belas.skole.hr/) |
| Osnovna škola Posavski Bregi | Posavski Bregi | 1 | <http://os-posavski-bregi.skole.hr/> |
| Osnovna škola Rugvica | Rugvica | 4 | [www.os-rugvica.skole.hr](http://www.os-rugvica.skole.hr/) |
| Osnovna škola Slavka Kolara | Kravarsko | 1 | <http://os-skolara-kravarsko.skole.hr/> |
| Osnovna škola Stjepana Basaričeka | Ivanić Grad | 2 | [www.os-sbasariceka-ivanicgrad.skole.hr](http://www.os-sbasariceka-ivanicgrad.skole.hr/) |
| Osnovna škola "Stjepan Radić" | Božjakovina | 5 | [www.os-stjepan-radic-bozjakovina.skole.hr](http://www.os-stjepan-radic-bozjakovina.skole.hr/) |
| Osnovna škola Sveta Nedelja | Sveta Nedelja | 7 | [www.os-sveta-nedelja.skole.hr](http://www.os-sveta-nedelja.skole.hr/) |
| Osnovna škola "Vladimir Nazor"  | Pisarovina | 5 | [www.os-vladimir-nazor-pisarovina.skole.hr](http://www.os-vladimir-nazor-pisarovina.skole.hr/) |
| Ekonomska škola Velika Gorica | Velika Gorica | 1 | [www.ss-ekonomska-velikagorica.skole.hr](http://www.ss-ekonomska-velikagorica.skole.hr/) |
| Ekonomska, trgovačka i ugostiteljska škola  | Samobor | 1 | [www.ss-ekonomska-trgovacka-ugostiteljska-samobor.skole.hr/](http://www.ss-ekonomska-trgovacka-ugostiteljska-samobor.skole.hr/) |
| Gimnazija Antuna Gustava Matoša | Samobor | 1 | [www.gimnazija-agmatos-samobor.skole.hr](http://www.gimnazija-agmatos-samobor.skole.hr/) |
| Srednja škola Dragutina Stražimira | Sveti Ivan Zelina | 2 | [www.ss-dstrazimira-svetiivanzelina.skole.hr](http://www.ss-dstrazimira-svetiivanzelina.skole.hr/) |
| Srednja škola Jastrebarsko | Jastrebarsko | 1 | [www.ss-jastrebarsko.skole.hr](http://www.ss-jastrebarsko.skole.hr/) |
| Srednja škola Vrbovec | Vrbovec | 1 | [www.ssvrbovec.hr](http://www.ssvrbovec.hr/) |
| Srednja škola Ivan Švear | Ivanić Grad | 1 | www.ss-isvear-ivanic-grad.skole.hr |

S kandidatom/injom za pomoćnika u nastavi, obrazovna ustanova – osnovna/srednja škola sklopit će pisani ugovor o radu u kojem će biti utvrđeni poslovi, trajanje, tjedno zaduženje te međusobna prava, obveze i odgovornosti ugovornih strana.

Izabrani kandidat/inja dužni su proći program uvođenja u rad u vidu osposobljavanja koji će biti organiziran kroz 20 sati i to prije početka rada.

Izabrani/a kandidat/inja bit će upućen/a na liječnički pregled u ustanovu medicine rada u svrhu dobivanja svjedodžbe o zdravstvenoj sposobnosti i sanitarne knjižice.

Kandidati/inje zainteresirani za zaposlenje u više škole, prijavu sa traženom dokumentacijom dostavljaju u svaku školu.